Eza Edmond

Eza Hafizah Edmond (lahir 1998 di Papar, Sabah, Malaysia) merupakan seorang penyanyi wanita Malaysia dan Indonesia. Beliau mula meraih kejayaan komersial menerusi single sulungnya, "Bahagia" yang dikeluarkan pada 2018.

Kerjaya
Eza Edmond mula menunjukkan minat terhadap bidang muzik sejak berusia lima tahun. Beliau bersama seorang rakannya, yang dikenali sebagai Aruu telah memuat naik lagu bertajuk "Kawan (#silameninggal)" di YouTube pada April 2018. Tidak lama selepas ia dimuat naik, video lagu itu menjadi tular dan mendapat perhatian di Malaysia dan kebanyakan negara-negara Asia Tenggara.

Ibu bapanya memberi lampu hijau kepada Eza untuk memulakan kerjaya dalam bidang muzik. Namun apabila Eza mengambil keputusan untuk menjadi penyanyi solo, Aruu memilih untuk tidak mahu tampil di khalayak. Beliau menandatangani kontrak bersama Sheikh Qalam Records dan merakamkan single pertamanya, "Bahagia" hasil nukilan rakan sekampusnya di UiTM kampus Dengkil, Hazmi Fahim dengan proses adunan akhir rakaman dilakukan oleh Roslan Aziz. Lagu ini mencatatkan sebanyak 6.5 juta tontonan di YouTube. Ia juga menjadi lagu tema drama Senafas Rindu lakonan Syafiq Kyle dan Elizabeth Tan.

Eza juga pernah menyertai pertandingan Sugandoi yang merupakan pertandigan menyanyi lagu rakyat bagi masyarakat Kadazan-Dusun dan pernah memenanginya sebanyak dua kali. Beliau juga pernah terlibat pelbagai acara besar termasuk Bombastik CTDK Hot FM 2019, Konsert Jazz UiTM 2019, Anugerah MeleTOP Era 2019 dan puluhan acara lain.

Pada 25 Februari 2021, beliau melancarkan single kedua, "Milik Hatiku" ciptaan Aizuddin Madani.

Kehidupan peribadi
Eza dilahirkan di Papar, Sabah. Beliau ialah penuntut dalam persembahan muzik di Universiti Teknologi MARA (UiTM) kampus Dengkil, Selangor.

Diskografi

Anugerah dan pencalonan

Rujukan

Pautan luar
 

Kelahiran 1998
Orang hidup
Orang Malaysia berketurunan Melayu
Orang Malaysia berketurunan Kadazandusun
Muslim Malaysia
Orang dari Sabah
Penyanyi wanita Malaysia
Alumni Universiti Teknologi MARA